Document ID: /roh_data/filtered/fineweb-2-filterrobots_roh.jsonl.gz/56546

viseta dil sontgaclau en scoletta
Mintg’onn spetgan ils affons da scoletta vess silla viseta dil Sontgaclau. Quei ei naturalmein era uonn stau il cass.
Il Sontgaclau ha scret als affons ch’el seigi egl uaul giun Cavorgia vid encurir igl asen che seigi fugius. El duvrassi uss dispet igl agid dils affons per anflar quei stroli. Perquei essan nus semetti sin viadi en direcziun Cavorgia. Ils affons ein stai fatschentai cun encurir fastitgs dad asens ella neiv. Viu havein nus ina massa fastitgs ed ils affons han manegiau ch’els hagien perfin viu quels dil luf. Cun encurir essan nus casualmein sevesi cun Sontgaclau ch’encureva gie era igl asen. Quei ei gest stau la caschun pil Sontgaclau da prender in mumentin peda e raquintar a mintg’affon zatgei.
Deplorablamein havein nus buca pli saviu gidar ad encurir igl asen, pertgei ei era gia uras dad ir a gentar. Nus sperein fermamein ch’il Sontgaclau anfli siu amitg da quater combas e che nus seveseien in auter onn puspei.
Continue Reading
decoraziun d'advent
Sco usitau ils onns da scola precedents han las scolaras ed ils scolars era uonn puspei decorau las finiastras dalla scola. En duas etappas hans ils affons dalla scoletta tochen il scalem ault decorau las finiastras grondas cun candeilas e las pintgas cun steilas – quei mintgamai en differentas colurs. Cheu sut anfleis vus entginas impressiuns da nossa lavur. Il resultat final stueis vus denton sezs vegnir sperasvi a mirar ;-)
En quei senn giavischein nus a tuts in bi temps d'Advent e selegrein da vossa viseta.
fotografias da Sandro Tomaschett
excursiuns d'emprender dalla 3. e 4. classa
Urs Berther declara allas scolaras ed als scolars dalla 3. e 4. classa co l'aua vegn tschaffada dallas fontaunas, la funcziun dil reservuar Aua cristalla e co l'aua vegn lu menada ellas casadas dil vitg.
En connex cugl uoppen da Tujetsch havein nus visitau ils 7-11-19 il Casti da Putnengia a Dieni.
fotografias dad Ursula Cadalbert
strategia dalla scola tujetsch
Eifer ils davos onns da scola ein la Scola Sedrun ed ils responsabels sefatschentai da rudien cun siu futur. En ina pluna sesidas ein differentas ideas e visiuns vegnidas discussiunadas ed analisadas. Il resultat da quellas discussiuns astgein nus presentar cheu en fuorma d'ina strategia.
viseta tier il casperet en biblioteca
Tgi enconuscha buc quei tip che conta “Tri tra trallalla….” – giebein, il casperet.
Mintg’onn vegnin nus dalla scoletta envidai dalla biblioteca da mirar ina nova aventura dil casperet e ses amitgs. Igl ei bi da veser el temps dad oz, digitalisaus e moderns, con fetg ch’ils affons selegran da visitar il casperet.
Continue Reading